# Akvarelli

### Wikipedia

Albrecht Dürerin akvarelli Jänis (1502)

Akvarelli eli vesivärimaalaus on maalaustaiteen laji, jossa käytetään vesiohenteisia läpikuultavia värejä. Vaaleammat sävyt saadaan aikaan käyttämällä enemmän vettä, jolloin pigmenttihiukkaset tulevat harvempaan, ja valkoinen paperi kuultaa läpi. Tämä erottaa akvarellin esim. akryyli-, guassi- tai öljyvärimaalauksesta, joissa vaaleat sävyt luodaan sekoittamalla värimassaan valkoista väriä. Kokonaan valkoiseksi jäävät paperinkohdat peitetään usein peiteaineella joka poistetaan maalauksen valmistuttua.

Akvarelli tehdään usein lyijykynäluonnoksen päälle, lyijykynäviivat voidaan joko jättää valmiiseen kuvaan, tai pyyhkiä kumilla pois.

Tyypillisesti akvarelleja maalataan valkoiselle huokoiselle paperille, usein lumppupaperille. Muita mahdollisia pohjamateriaaleja ovat nahka, papyrus, pohjustettu maalauskangas ja vaikkapa kananmunan kuori.

Paperille tehtyjä akvarellejä edelsivät tuoreelle laastille seinään tehdyn freskomaalaukset. Muun muassa Sikstuksen kappeli Vatikaanissa on koristeltu sellaisin. Varhaisin tunnettu eruooppalainen akvarellisti on italialainen renessanssimaalari Raffaello Santi (1483-1520). Saksalainen etsauksistaan tunnettu Albrecht Dürer (1471-1528) maalasi myös akvarellejä. Ruotsalainen Carl Larsson oli tunnettu skandinaavinen 1800-luvun loppupuolen akvarellisti, jonka töille on tunnusomaista herkkä lyijykynäviiva vesivärin alla.

Carl Larssonin akvarelli Jouluaatto (1904)

Akvarellityöskentely on nopeaa ja määrätietoista: kerran paperille levitettyä väriä ei enää saa kokonaan pois, toisin kuin öljyväritöissä.

## [muokkaa] Savuakvarelli

Savuakvarellitekniikan kehitti suomalainen taiteilija Leena Puolatie 1980-luvulla. Tekniikassa akvarellin pinta savustetaan ja savuakvarellipintoja yhdistelemällä saadaan aikaan teos. Tekniikkaa on esitelty tarkemmin Kohtaaminen-videossa (Heikki Jokiniemi 1996).

Kuva savuakvarellimaalauksesta Kotkan Taiteilijaseura ry:n sivuilta.

Wikimedia Commonsissa on lisää materiaalia aiheesta akvarelli.
Haettu osoitteesta http://fi.wikipedia.org../../../a/k/v/Akvarelli.html

Luokka: Maalaustaide

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Afrikaans
- Bahasa Indonesia
- Български
- Català
- Dansk
- Deutsch
- English
- Español
- Français
- Galego
- 한국어
- Hrvatski
- Italiano
- עברית
- Lëtzebuergesch
- Lietuvių
- Limburgs
- Magyar
- Nederlands
- 日本語
- Norsk (bokmål)
- Polski
- Português
- Русский
- Svenska
- Українська
- 中文